AMBON,SERAMBIMALUKU.com-Nexon Hunihua ana Wayame, Kecamatan Teluk Ambon pung kalakuang parsis psotema racong. Bagimana seng smerlap, su minta bantu dar ade ipar antar cari dia pung bini, akang ana ni bale perkosa dia pung ade ipar sandiri.
Sampat marontak, DS seorang mahassiwi salah satu perguruan tinggi di Ambon terpaksa 'angka tangan' kas biar Nexon yang juga masih kakak iparnya itu merenggut kesucian jojaro berusia 23 taong itu.
Kajadiang itu akang bermula saat DS mo pi antar barang di pelabuhan, Senin (21/8/2017). Dia lalu hubungi pelaku lewat telepon seluler. Setelah pelaku datang, dong dua lalu pi ka Pelabuhan Kacil, pas sampe, DS langsung pi antar kiriman di kapal.
Abis antar kiriman di kapal, pelaku minta bantu DS for pi cari dia pung bini yang su kaluar dar rumah oras lalu. Karna masih hubungan sodara, DS iko pelaku pung mau. Saat itu dong dua pigi deg motor sampe ka Karang Panjang deng Waitatiri.
"Karena tidak menemukan istrinya, pelaku kemudian mengajak korban ke Suli, Kecamatan Salahutu,"kata sumber Serambi Maluku.com, Selasa (22/8/2017).
Saat itu seng tahu tagal apa, pelaku langsung bawa DS ka penginapan Suli Indah. Seng pake lama dia langsung bawa masuk korban ka dalam kamar, pas korban masuk, pelaku langsung kunci pintu dar dalam,"Saat itu pelaku langsung menyuruh korban naik keatas tempat tidur,"ujar sumber itu.
Sumber itu bilang, korban yang mulai curiga langsung marontak, tapi karena dara putih su nai otak pelaku langsung cabu piso dan cake korban pung batang leher. "Ose mau kasih ka ose mau mati,"kata sumber itu tiru pernyataan korban.
Karna dibawa ancaman, korban seng bisa malawang dan hanya bisa pasrah dapa kas tidor dar dia pung kaka ipar. Korban sandiri akhirnya pi lapor perbuatan brengsek pelaku ka polisi setelah seng tahang deng pelaku pung kalakuang. (SMG)